Formaður Félags íslenskra bókaútgefenda segir að kórónuveirufaraldurinn hafi haft mikil áhrif á kauphegðun fólks í desember. Hann telur að jólavertíðin hafi verið eitthvað minni í ár en í fyrra en að árið í heild hafi hins vegar verið mjög gott fyrir bóksala.
Tæplega þúsund bækur voru gefnar út á þessu ári samkvæmt Bókatíðindum, rúmlega hundrað fleiri en í fyrra. Skáldsaga Yrsu Sigurðardóttur Lok, lok og læs var í efsta sæti á lista yfir mest seldu bækurnar síðustu vikuna fyrir jól. Þar á eftir kom skáldasagan Sigurverkið eftir Arnald Indriðason.
Heiðar Ingi Svansson, formaður Félags íslenskra bókaútgefenda, segir að faraldurinn hafi haft áhrif á bóksölu í aðdraganda jóla.
Þetta var bara skrítinn desember held ég hjá öllum. Og þetta ástand hefur haft áhrif á neyslu- og kauphegðun fólks eins og margt annað.
Þannig að þetta byrjaði bara mjög vel. Svo á eftir að skoða og finna út betur hvernig þessi desember kemur út en árið í heild hefur bara komið mjög vel út
Við erum kannski að horfa á að salan fyrir þessi jól sé svona á pari við síðasta ár? Ég þori kannski ekki að fullyrða um það
. Mögulega gæti hún verið eitthvað minni. En ég held að það sé alveg óhætt að fullyrða að árið í fyrra í heild og jólinvertíðin núna svona í samanburði við meðalár hefur bara verið mjög góð